## Odluka o izuzimanju određenih vrsta radova i nabave opreme od primjene Uredbe o postupku nabave roba i usluga i ustupanju radova

### NN 47/1996 (12.6.1996.), Odluka o izuzimanju određenih vrsta radova i nabave opreme od primjene Uredbe o postupku nabave roba i usluga i ustupanju radova

# **VLADA REPUBLIKE HRVATSKE**

Na temelju članka 3. stavka 4. Uredbe o postupku nabave roba i usluga
i ustupanju radova ("Narodne novine", broj 25/96), a na prijedlog Ministarstva
obrane, Vlada Republike Hrvatske je na sjednici održanoj 6. lipnja 1996.
godine donijela

## **ODLUKU**

### **O IZUZIMANJU ODREĐENIH VRSTA RADOVA I NABAVE OPREME OD PRIMJENE UREDBE O POSTUPKU NABAVE ROBA I USLUGA I USTUPANJU RADOVA**

I.

Utvrđuje se da postoji poseban vojno-strateški interes za izvođenje
radova i nabavu opreme za potrebe Ministarstva obrane:

1. izgradnja objekata za smještaj materijalno-tehničkih sredstava (sva
skladišta)

2. izgradnja i prikrivanje objekata zapovjednih mjesta stalnog i poljskog
tipa

3. izgradnja i prikrivanje zapovjednih mjesta

4. izgradnja i prikrivanje telekomunikacijskih objekata

5. izgradnja i prikrivanje objekata za bojno djelovanje i zaštitu

6. izgradnja i prikrivanje objekata za zaštitu materijalnih sredstava
zdravstvenih ustanova

7. izgradnja i maskiranje prostora i crte bojišnice

8. oružja osim lovačkog (pješačko, topničko, mine, projektili i sl.),
komplet sastavni elementi, pričuvni dijelovi i oprema

9. eksploziva, osim za privredne namjene i to: brizantni eksplozivi;
esteri dušične kiseline (nitroglicerin, nitroglikol, nitroceluloza i sl.),
aromatski nitrospojevi (trotil, pikrinska kiselina i sl.), nitramini (heksogen,
tetril i sl.), smjese (trotil-heksogen, trotil-pentrit, amatoli flegmatizirani
i plastificirani eksplozivi i sl.), inicijalni eksplozivi, fulminat žive,
olovni azid, olovni trinitrorezorcinat, tetrazen, dinitrodiazofenol i sl.

10. baruta, malodimni jednobazni baruti (nitrocelulozni), malodimni
dvobazni baruti (nitroglicerinski, dinitrodiglinolski), malodimni trobazni
baruti (nitrograndidinski), kompozitne pogonske smjese i crni baruti

11. pirotehničkih smjesa (signalne, obilježavajuće, traserne, svjetleće,
zapaljive termitske, dimne inicijalne i uspavačke) i sredstva punjena eksplozivnim
tvarima (štapini, kapsule i sl.) osim za privredne namjene

12. streljiva (osim lovačkog): pješačko (za pištolje, puške i strojnice),
topničko (malog kalibra 20-57 mm, srednjeg kalibra 75-127 mm i velikog
kalibra 130-203 mm), mine (tromblonske, za ručne bacače, za minobacače
i sl.), bombe (obrambene, protivtenkovske i sl.), rakete (za raketni bacač,
za višecijevni bacač i sl.), streljivo za bestrzajna oružja, osvjetljavajuća
sredstva i sredstva za imitaciju pucnja (topovski udar), i sl.

13. minsko-eksplozivnih sredstava: za rušenje, za paljenje i iniciranje,
za izradu protivpješačkih i protivtenkovskih minskih polja, pružna eksplozivna
punjenja za izradu prolaza u minskim poljima i žičanim preprekama, specijalna
sredstva za paljenje, vježbovna minsko-eksplozivna sredstva i sl.

14. mornaričko-eksplozivnih sredstava (mine, rakete, torpeda, dubinske
bombe, diverzantska podvodna sredstva, streljivo i sl.)

15. eksplozivnih sredstava zrakoplovstva (bombe, rakete, streljivo i
sl.)

16. zrakoplova i helikoptera

17. opreme zrakoplova i helikoptera i sastavnih dijelova opreme zrakoplova
i helikoptera

18. brodova i ostalih plovnih i lučkih sredstava, uključujući i ronilačku
opremu i odjeću

19. sredstva za orijentaciju, osmatranje, nišanjenje i upravljanje vatrom

20. telefonske centrale

21. sredstva za vanjsko i unutarnje elektronsko osiguranje objekata
i opreme - tehnička zaštita

22. maskirne opreme, dimnih i drugih sredstava za maskiranje

23. sredstva za vezu i radionavigaciju

24. atomsko-biološko-kemijskih sredstava

25. motora s unutarnjim izgaranjem, turbina i parnih strojeva (osim
za osobne automobile)

26. pomoćnih uređaja: motora, turbina i parnih strojeva (osim za osobne
automobile)

27. dijelova, podsklopova i sklopova motornih vozila i prikolica (osim
za osobne automobile)

28. ležaja (osim za osobne automobile)

29. radionice

30. radarskih i računarskih sredstava

31. sprava i instrumenata za ispitivanje, mjerenje i provjeru, laboratorijsku
opremu i uređaje

32. nastavnih sredstava: zemljopisne karte, projekcijski aparati (kinoprojektori,
dijaprojektori i grafoskopi), presjeci naoružanja minsko-eksplozivnih sredstava,
AKB i drugih sredstava, makete i crteži naoružanja, borbenih zrakoplova
i plovnih sredstava, reljefa zemljišta, zaštitnih objekata i skloništa,
te druge makete; nastavni filmski proizvodi (filmovi, dijapozitivi i statične
polarizirane grafologije)

33. namjenske opreme za skloništa, dvonamjenske objekte, centre veze,
centre za obavješćivanje, osmatračke stanice i zaštitne objekte.

II.

Ova Odluka stupa na snagu danom objave u "Narodnim novinama".

Klasa: 301-03/96-01/02

Urbroj: 5030107-96-3

Zagreb, 6. lipnja 1996.

Predsjednik

**mr. Zlatko Mateša,** v. r.

Odluka, NN 47/1996-909